Prima reacție a prințului William, după ce prințesa Kate a anunțat public că are cancer
William și Kate sunt "extrem de emoționați" și "extrem de mișcați" de sprijinul public pe care l-au primit după ce prințesa de Wales a anunțat public că are cancer.
Un purtător de cuvânt al Palatului Kensington a declarat sâmbătă: "Prințul și prințesa sunt amândoi extrem de emoționați de mesajele amabile din partea oamenilor de aici, din Marea Britanie, din Commonwealth și din întreaga lume, ca răspuns la mesajul Alteței Sale Regale. Sunt extrem de emoționați de căldura și sprijinul publicului și sunt recunoscători pentru înțelegerea cererii lor de confidențialitate în acest moment".
După săptămâni de speculații și comentarii, unele nepotrivite, prințesa de Wales a Marii Britanii a anunțat, vineri, într-un mesaj video, că are cancer și face chimioterapie.
Catherine a mărturisit că urmează un tratament preventiv de chimioterapie, după ce testele medicale făcute în urma intervenției chirurgicale abdominale suferite au indicat prezența cancerului. În mesajul video spune că vestea a fost "un șoc uriaș", conform Independent.
Cel mai probabil, Catherine nu va participa la slujba din duminica Paștelui Catolic de la Windsor, la sfârșitul săptămânii viitoare. Mulți anticipau că va fi primul angajament oficial al prințesei, după operația din ianuarie.
Sursa: Independent
Dată publicare:
24-03-2024 12:10